**D I S P O Z I Ţ I A**

**Nr. 10 din 12 ianuarie 2021**

privind stabilirea criteriilor generale de evaluare a performanţelor profesionale individuale pentru personalul contractual din aparatul de specialitate al Consiliului Județean Cluj și din instituţiile publice de interes județean aflate în subordine, pentru activitatea desfășurată, începând cu data de 1 ianuarie 2021

Preşedintele Consiliului Judeţean Cluj,

Având în vedere referatul Direcţiei Generale Buget-Finanţe, Resurse Umane nr. 795/11.01.2021 prin care se propune aprobarea criteriilor generale de evaluare a performanţelor profesionale individuale pentru personalul contractual din aparatul de specialitate al Consiliului Județean Cluj și din instituţiie publice de interes județean aflate în subordine;

 În conformitate cu prevederile:

* art**.** 191 alin. (1) litera a), e), alin. (6) lit. e), art. 365 alin. (1) lit.b), art.538 alin. (1)-(2), art. 539 lit.a), b), art. 541 alin.(1), (3), art. 549 alin. (1), art. 554 alin. (6), art. 556, art. 558 alin. (2) și (3), art. 562 din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare;
* art. 6 lit. b), d) și e), art. 8 din Legea nr. 153/2017 privind salarizarea personalului plătiti din fonduri publice, cu modificările și completările ulterioare;
* 17 alin. (3) lit. e), art. 40 lit. f), art. 242 lit. i) din Legea nr. 53/2003 Codul muncii, republicată, cu modificările și completările ulterioare;
* art. 2, art. 3 alin. (2), art.15, art. 58 alin. (1) și (3) și ale art. 64 - 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* Ordinului Secretariatului General al Guvernului nr. 600/2018 privind aprobarea Codului controlului intern managerial al entităţilor publice;

În temeiul drepturilor conferite de art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;

**d i s p u n e:**

**Art. 1.**

Se stabilesc criteriile generale de evaluare a performanţelor profesionale individuale pentru personalul contractual din aparatul de specialitate al Consiliului Județean Cluj și din instituţiile publice de interes județean aflate în subordine, cuprinse în ***Anexa nr. 1*** care face parte integrantă din prezenta dispoziţie.

**Art. 2.**

**(1)** Se stabilește Metodologia-cadru pentru realizarea procesului de evaluare a performanţelor profesionale individuale ale personalului contractual din aparatul de specialitate al Consiliului Județean Cluj și din instituţiie publice de interes județean aflate în subordine, conform ***Anexei nr. 2*** care face parte integrantă din prezenta dispoziţie.

**(2)** Metodologia prevăzută la alin. (1) se aplică pentru realizarea procesului de evaluare a activității personalului contractual angajat, desfăşurate începând cu 1 ianuarie 2021 și reprezintă o prevedere-cadru care poate fi modificată şi completată de către fiecare ordonator de credite în funcţie de specificul domeniului de activitate.

**Art. 3.** Se stabilește modelul Fișei de evaluare a performanţelor profesionale individuale pentru personalul contractual, conform ***Anexelor* *nr. 3, 4 și 5*.**

**Art. 4.**

**(1)** Evaluarea performanţelor profesionale individuale ale personalului contractual de execuţie şi de conducere pentru activitatea desfăşurată în anul calendaristic 2020 se face în perioada 01.01.2021-31.03.2021, cu respectarea prevederilor:

1. art. 48-57 din anexa la Dispozița Președintelui Consiliului Județean Cluj nr. 414/2014 privind aprobarea Regulamentului intern al aparatului de specialitate al Consiliului Judeţean Cluj, cu modificările și completările ulterioare;
2. Dispoziţiei Președintelui Consiliului Județean Cluj nr. 46/2013 privind aprobarea criteriilor generale de evaluare a performanţelor profesionale individuale ale personalului contractual din instituţiile publice aflate în subordinea Consiliului Judeţean Cluj;

**(2)** La data de 01.04.2021 prevederile precizate la alin. (1) se abrogă.

**Art. 5.**

Pe baza criteriilor generale și a metodologiei-cadru, începând cu 01.04.2021, fiecare instituţie publică va stabili prin Regulamentul Intern criteriile şi procedurile specifice de evaluare profesională a salariaţilor de la nivelul fiecărei entități publice, conform celor reglementate prin dispoziție, în baza prevederilor art. 242 lit. i) din Legea nr. 53/2003 codul muncii cu modificările și completările ulterioare.

**Art. 6.**

Pentru conducătorii instituţiilor publice numiţi prin Dispoziție a Președintelui Consiliului Județean Cluj, evaluator este președintele Consiliului Județean Cluj, care întocmește Fişa de evaluare a performanţelor profesionale individuale.

**Art. 7.**

**(1)** Cu punerea în aplicare şi ducerea la îndeplinire a prevederilor prezentei dispoziţii se încredinţează Direcția Generală Buget-Finanțe, Resurse Umane din aparatul de specialitate al Consiliului Județean Cluj și conducătorii următoarelor instituții publice:

1. Direcţiei Generale de Asistenţă Socială şi Protecţia Copilului Cluj
2. Direcţiei Judeţene de Evidenţă a Persoanelor Cluj
3. Serviciului Public Judeţean Salvamont – Salvaspeo Cluj
4. Filarmonicii de Stat „Transilvania”
5. Teatrului de Păpuşi „Puck”
6. Muzeului de Artă
7. Muzeului Etnografic al Transilvaniei
8. Muzeului Memorial „Octavian Goga” Ciucea
9. Bibliotecii Judeţene „Octavian Goga”
10. Şcolii Populare de Arte „Tudor Jarda”,
11. Centrului Judeţean pentru Conservarea şi Promovarea Culturii Tradiţionale,
12. Revistei „Tribuna”
13. Revistei „Muvelodes”;

**(2)** Direcția Generală Buget-Finanțe, Resurse Umane din cadrul Consiliului Județean Cluj și conducătorii instituțiilor publice menționate la alin. (1) au obligația de a informa personalul contractual care ocupă funcții de specialitate cu privire la criteriile de evaluare a activităţii profesionale aplicabile în temeiul prezentei dispoziții iar, acolo unde este cazul, și cu privire la obiectivele și indicatorii de performanță stabiliți pentru anul 2021.

**(3)** Direcția Generală Buget-Finanțe, Resurse Umane din cadrul Consiliului Județean Cluj și conducătorii instituțiilor publice menționate la alin. (1) au obligația de a informa, personalul contractual care ocupă funcții comune în sistemul bugetar, cu privire la criteriile de evaluare a activităţii profesionale aplicabile, începând cu 01.01.2021, în temeiul prezentei dispoziții și ponderea acestora pe categorii de funcții.

**Art. 8.**

**(1)** Împotriva prezentei dispoziții se poate formula plângere prealabilă, în termen de 30 de zile de la comunicare, sau, pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculează conform art. 11 alin. (1) din Legea nr. 554/2004, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art 9.**

Prezenta dispoziţie se comunică Direcției Generale Buget-Finanțe, Resurse Umane, conducătorilor instituțiilor publice prevăzute la art. 7 alin. (1), precum şi Prefectului Judeţului Cluj.

 **CONTRASEMENEAZĂ :**

 **P R E Ş E D I N T E, SECRETAR GENERAL AL JUDEŢULUI,**

 **Alin TIȘE Simona GACI**